CELEX: C2007/096/02
Language: da
Date: 2007-04-28 00:00:00
Title: Sag C-470/03: Domstolens dom (Store Afdeling) af 17. april 2007 — AGM-COS.MET Srl mod Suomen valtio, Tarmo Lehtinen (anmodning om præjudiciel afgørelse fra Tampereen käräjäoikeus — Finland) (Direktiv 98/37/EF — foranstaltninger med tilsvarende virkning — maskiner der forudsættes at være i overensstemmelse med direktiv 98/37/EF — kritik fremsat offentligt af en statstjenestemand)

28.4.2007   
            
            
               DA
            
            
               Den Europæiske Unions Tidende
            
            
               C 96/2
            
         Domstolens dom (Store Afdeling) af 17. april 2007 — AGM-COS.MET Srl mod Suomen valtio, Tarmo Lehtinen (anmodning om præjudiciel afgørelse fra Tampereen käräjäoikeus — Finland)
   (Sag C-470/03) (1)
   
   (Direktiv 98/37/EF - foranstaltninger med tilsvarende virkning - maskiner der forudsættes at være i overensstemmelse med direktiv 98/37/EF - kritik fremsat offentligt af en statstjenestemand)
   (2007/C 96/02)
   Processprog: finsk
   Den forelæggende ret
   Tampereen käräjäoikeus
   Parter i hovedsagen
   
      Sagsøger: AGM-COS.MET Srl
   
      Sagsøgte: Suomen valtio, Tarmo Lehtinen
   Sagens genstand
   Anmodning om præjudiciel afgørelse — Tampereen käräjäoikeus — fortolkning af artikel 28 EF og af Europa-Parlamentets og Rådets direktiv 98/37/EF af 22. juni 1998 om indbyrdes tilnærmelse af medlemsstaternes lovgivning om maskiner (EFT L 207, s. 1) — foranstaltninger med tilsvarende virkning — en statstjenestemands offentligt fremsatte kritik af autoløftere importeret fra en anden medlemsstat — maskiner, der ikke er i overensstemmelse med en harmoniseret standard — statens ansvar for en tjenestemands handlinger
   Konklusion
   
               1)
            
            
               Staten kan tilregnes en tjenestemands erklæringer, der som følge af deres form og omstændighederne hos modtagerne fremkalder det indtryk, at der er tale om officielle statslige standpunkter, og ikke om en tjenestemands personlige opfattelse. Det afgørende kriterium for, at en tjenestemands erklæringer kan henregnes til staten er om modtagerne af disse erklæringer med rimelighed i den givne sammenhæng kan formode, at der er tale om standpunkter, som tjenestemanden udtrykker med sit embedes autoritet. I det omfang de kan henregnes til staten, er en tjenestemands erklæringer om, at en maskine, hvis overensstemmelse med Europa-Parlamentets og Rådets direktiv om indbyrdes tilnærmelse af medlemsstaternes lovgivning om maskiner er attesteret, ikke opfylder den harmoniserede standard for en sådan maskine og er farlig, derfor i strid med dette direktivs artikel 4, stk. 1
            
         
               2)
            
            
               Under omstændigheder som de i hovedsagen foreliggende kan en tilsidesættelse af artikel 4, stk. 1, i direktiv 98/37, der er forvoldt ved en tjenestemands adfærd, for så vidt som den kan tilregnes den medlemsstat, som han hører under, ikke begrundes ved formålet om beskyttelsen af sundheden eller under henvisning til tjenestemændenes ytringsfrihed.
            
         
               3)
            
            
               Artikel 4, stk. 1, i direktiv 98/37 skal fortolkes således, at den dels tillægger private rettigheder og dels ikke indrømmer medlemsstaterne nogen skønsmargen i denne sag hvad angår maskiner, der enten er i overensstemmelse med direktivet eller forudsættes at være det. Den manglende overholdelse af denne bestemmelse, som er en følge af erklæringer fremsat af en tjenestemand i en medlemsstat, udgør, for så vidt som erklæringerne kan tilregnes denne stat, en tilstrækkelig kvalificeret tilsidesættelse af fællesskabsretten til, at staten ifalder ansvar.
            
         
               4)
            
            
               Fællesskabsretten er ikke til hinder for, at der efter en medlemsstats nationale ret gælder særlige betingelser vedrørende erstatning for andre skader end person- eller tingsskader, forudsat at betingelserne er udformet således, at de ikke i praksis gør det umuligt eller urimelig vanskeligt at opnå erstatning for en skade, der er forvoldt ved en tilsidesættelse af fællesskabsretten.
            
         
               5)
            
            
               Fællesskabsretten er i tilfælde, hvor den er tilsidesat, ikke til hinder for, at der kan pålægges en tjenestemand ansvar i tillæg til medlemsstatens ansvar, men fællesskabsretten stiller ikke krav herom.
            
         
      (1)  EUT C 35 af 7.2.2004.